Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Lukala Milandu 7:1-29
7Ishina ilisuma lyawama ukucila amafuta+ ayasuma, no bushiku bwa mfwa bwawama ukucila ubushiku bwa kufyalwa.+2 Cawama ukuya ku ng’anda ya kuloosha ukucila ukuya ku ng’anda ya mutebeto,+ pantu imfwa e mpela ya bantu bonse; kabili uwa mweo afwile ukutontonkanyapo sana.3 Ukukalipwa kwa mutima kwawama ukucila inseko,+ pantu mu bulanda bwa cinso e muwama umutima.+4 Imitima ya ba mano ili mu ng’anda ya kuloosha,+ lelo imitima ya bawelewele ili mu ng’anda ya musamwe.+5 Cawama ukumfwa ukukalipila kwa wa mano+ ukucila ukumfwa ulwimbo lwa bawelewele.+6 Pantu ifyo imyunga ipolopoka mwi samba lya mpoto, e fyaba ukuseka kwa muwelewele;+ ne ci na co ca fye.7 Umutitikisha kuti walenga uwa mano ukucita ifintu ngo wapena,+ ne ca bupe+ kuti caonaula umutima.+8 Impela ya mulandu yawama ukucila ukutendeka kwa uko.+ Uwatekanya awama ukucila uwa matutumuko.+9 Wilakalipa bwangu,+ pantu ubukali bwaba mu fifuba fya bawelewele.+10 Witila: “Cinshi ico inshiku sha kale shawamine ukucila shino?”+ pantu te ca mano+ ukwipusha ifyo.11 Amano pamo ne fya bupyani fisuma kabili fyaba ifya kwafwa ku ba mweo.+12 Pantu amano yalacingilila+ filya fine indalama shicingilila;+ lelo ubusuma bwa mano bwa kuti yalapususha ubumi bwa bayakwata.+13 Moneni umulimo+ wa kwa Lesa wa cine, bushe nani uwingolola ico Lesa apondamika?+14 Ubushiku ifintu fiweme, iwe ube fye bwino,+ no bushiku ifintu fibipile wishibe ukuti Lesa wa cine alilinganya ubushiku bumo ku bunankwe,+ pa kuti abantu beiluka nangu cimo icikesabaponena.+15 Ifintu fyonse ifyo namona mu nshiku shandi fya fye.+ Umulungami alobela mu bulungami bwakwe,+ no mubifi atantalisha inshiku mu bubifi bwakwe.+16 Wicilamo ukuba umulungami,+ nangu ukucilamo ukuicita uwa mano.+ Cinshi uleyonawila?+17 Wicilamo ukuba umubifi,+ nangu ukuba uwatumpa.+ Cinshi ulefwila ilyo inshita yobe tailafika?+18 Cawama ukukanacilamo ukuba umulungami, nangu ukucilamo ukuicita uwa mano, kabili cawama ukukanacilamo ukuba umubifi, nangu ukuba uwatumpa;+ pantu uubela Lesa akatiina alataluka kuli ifi fyonse.+19 Amano yalacingilila uwa mano ukucila abaume ikumi (10) intungulushi abali mu musumba.+20 Pantu pano isonde tapaba umuntu umulungami uucita icisuma lyonse kabili uushibembuka.+21 Kabili, wibika umutima obe ku mashiwi yonse ayo abantu bengasosa,+ epali waumfwa uko umubomfi obe alelanda ifibi pali iwe.+22 Pantu umutima obe walishiba ukuti imiku iingi, na iwe walilanda ifibi pali bambi.+23 Conse ici nalyesha na mano yonse. Natile: “Nkaba uwa mano.” Lelo amano yalintalwike.+24 Ifyabapo fyalyansha ukwiluka umo fyalola kabili tafya-anguka ukumfwa. Nani uwingafiiluka?+25 Nabikile umutima+ wandi ku kusambilila no kufwaya amano+ no kufwaya ukwishiba umulandu ifintu fimo ficitikila,+ no kwishiba ukubipa kwa buwelewele no kutumpa kwa bushilu;+26 kabili nasangile ukuti: Icikali icacila imfwa+ ico nasangile mwanakashi uwaba nga masumbu ya kusowelamo no mutima wakwe mikwau ne minwe yakwe makusu.+ Umuntu nga apusuka kuli ena ninshi uyo muntu musuma ku cinso ca kwa Lesa wa cine, lelo nga aikatwa kuli ena ninshi mubembu.+27 Kalonganika+ atila: “Moneni! Ifi e fyo nasanga, pa kubebeta icintu cimo cimo, pa kuti njishibe umo calola,+28 ico umweo wandi ucili ulefwayafwaya, no kucisanga nakalya. Ninsanga umwaume umo mwi kana limo (1,000),+ lelo nshisangile umwanakashi muli aba bonse.+29 Moneni! Ici ceka e co nsangile, ica kuti Lesa wa cine apangile abantu abatambalala,+ lelo abene nabafwaya ukucita ifintu ifingi.”+
bem_Latn kam_Latn bem_Latn bem_Latn bem_Latn kam_Latn bem_Latn bem_Latn